Tigzirin n Seychelles llant deg ugaraw ahendi uɣalent d tilelliyin seg Tgelda Yeddukklen deg useggas n 1976. Ass-a ɣur-sent 94.228 imezdaɣen.

Warẓigen d abeɛɛuc-nni yettsuɣun deg unebdu. Yemgarad wamek ay s-qqaren deg tmiwa timaziɣwalin, yernu tudert-is tessewham, aṭas n medden ur tt-nessin ara. Amur ameqqran deg-neɣ ssnen kan dakken warẓigen itteffeɣ-d deg unebdu i wakken ad aɣ-yesseḥreq s usuɣu-nni-yines. D acu kan, warẓigen mačči ala deg unebdu kan ay yettidir, wanag taḥkayt-is ɣezzifet.

Aljiber neɣ Aljiber d amur ger imuren n tusnakt ig zerwen s tugett tiskiwin tiljibriyin (structures algébriques), am tefekka deg Aljiber (corps en algèbre).

Seg yidis n tsertit, Goethe yella d amagaẓ (conservateur). Asmi ay tenker Tegrawla Tafrensist, Goethe yella yettwali agdud ur izemmer ad yeḥkem iman-nnes i yiman-nnes. Iqeddicen n Goethe deg yedles ed tussna zerɛen deg wakk timura n Turuft, yerna ttekkan deg wesnerni n tmedyazt, n umezgun akked tfelsuft.

I tikelt tamezwarut, seg mi yella d amarir, yerza Zidan ar tmurt n imawlan-is akd d lejdud-is di Dujanbir 2006. Din yemlal di mdebren n tmurt u iruh ar Taddart Agemune At Sliman, anda imezdaɣ-is qublen-t-id s lferḥ amuqran. Fi tarza yaki anazur n cna Yidir idda yides.

Tameɣza d amda deg wenẓul-umalu n Tunes, deg twilayt n Tuzer. Tezga-d ar 40km si temdint n Tuzer ed 400 km si Tunes tamaneɣt. Deg 2004, ɣur-es azal n 2,169 imezdaɣen. Teqreb tilisa aked Ledzayer (tawilayt n Tebbest).

Tajnant (s tefransist: Tadjenanet), d taɣiwant n twilayt n Mila, zedɣen-tt 43.151 n yimezdaɣen. Deg tallit n tuṭṭfa tafṛensist, llan ɣɣaren-as Saint-Donat.

Gar yisura-nnes yella Carrie, Dressed to Kill, Scarface, The Untouchables akked Mission Impossible. Deg yiseggasen n 1970 ed 1980, De Palma yeqdec acḥal d tikkelt akked yisegbaren (acteurs) Jennifer Salt, Amy Irving, Nancy Allen (ay yellan d tameṭṭut-nnes gar 1979 ed 1983), Gary Sinise, John Lithgow, William Finley, Charles Durning ed Gerrit Graham. Yeqdec daɣen akked yemsuddes (compositeur) n uẓawan n yisura, Bernard Herrmann. De Palma yessaweḍ daɣen ad yerr aṭas n yisegbaren ttwassnen, gar-asen Robert De Niro, Jill Clayburgh ed John C. Reilly.

Internet, D azeṭṭa n tesleɣselkimt. Internet d azeṭṭa, ilul-d seg uzeṭṭa Arpanet, i d-yeffɣen deg yiseggasen 1960, i usekker n temselta n Marikan. Deg yiseggasen 1970, Arpanet, yekcem ɣer tsesdawiyin ; almi yuɣ amḍiq-is, deg useggas 1990, Internet. Internet, di tazwara, yemmud-d anagar i tegmi yimussnawen. Deg useggas 1991, yeffeɣ-d World Wide Web, agrudem , yessawḍen azeṭṭa ad d-yeldi i yal amdan di ddunit. Assa yal amdan yezmer ad yaweḍ ɣer yisefka, tugniwin ...atg. Internet, yuɣ azal meqqer di tnezzut. Deg useggas 1995, azṭṭa-ayi, yeqqen azal n sin yimelyunen yiselkimen d qrib n 30 imelyunen n yemdanen deg 45 n tmura